”துருவ மான் (ரங்கிஃபர் டரண்டஸ்).”
ஜேன், நாம் எவ்வளவு நேரம் இப்படி மறைந்திருக்க வேண்டும்?
மிகவும் குளிராக உள்ளது.
நம் மிஷனை முடிக்கும் வரை.
நம் மிஷனை கொஞ்சம் வெதுவெதுப்பான இடத்தில் செய்ய முடியாதா?
துருவ மான் வடக்குப் பகுதிகளில் தான் வசிக்கும்.
ஏதோ கேட்கிறது.
நீ எங்கே ஒளிந்திருக்கிறாய்?
ஹேய்!
வேடிக்கையாக இல்லை, கிரேபியர்ட்.
நாம் மறைந்திருக்க வேண்டும்.
இருவரும் அமைதியாக இருங்கள்.
நீ மட்டும் ஏன் அருமையான மறைந்திருக்கும் உடையை அணிந்திருக்கிறாய்?
ஏனெனில் இதை நான் செய்தேன்.
நீ அடுத்த முறை இதை அணியலாம்.
இப்போது நீ உன் இடத்தில் மறைந்துகொள், அப்போதுதான் துருவ மான் ஏன் ஒரே
இடத்தில் நீண்ட நேரம் இல்லாமல் நகர்ந்துகொண்டே இருக்கிறது என்று கண்டுபிடிக்க முடியும்.
அவை வெப்பமாக இருப்பதற்காக நகர்ந்துகொண்டே இருக்கலாம்.
அது ஒரு கருத்து.
சரி, கிரேபியர்ட்.
சவாலை ஏற்கிறேன்.
அது சிறிய கலைமானா?
அது சிறிய துருவ மான்.
-கலைமானும் துருவ மானும் ஒரே உயிரினம்தான். -என்ன?
-அதோ அதன் அப்பா. -அம்மா.
-உனக்கு எப்படித் தெரியும்? -ஆண்கள் இலையுதிர்க்காலத்தில் கொம்புகளை உதிர்க்கும்.
பெண்களுக்குத்தான் குளிர்காலத்தில் கொம்புகள் இருக்கும்.
அவை அழகாக உள்ளன.
ஒவ்வோர் ஆண்டும் அவற்றின் எண்ணிக்கை குறைந்துகொண்டே வருவது வருத்தமான விஷயம்.
நாம் அவற்றுக்கு உதவ வேண்டும்.
அதனால்தான் அவை ஏன் ஒரே இடத்தில் இருப்பதில்லை என்று நாம் கண்டுபிடிக்க வேண்டும்,
அப்போதுதான் துருவ மான்களை நம்மால் புரிந்துகொள்ள முடியும்.
பார்.
அதன் அம்மா அதைப் போகச் சொல்லுகிறது. ஆனால் ஏன்?
ஓ, இல்லை. நான் அதை பயமுறுத்திவிட்டேன். அது தொலைந்துபோகலாம்.
நாம் அதை அதன் அம்மாவுடன் சேர்க்க வேண்டும்.
இதிலிருந்து வெளியேற உதவு.
வா, அது ஓடுகிறது.
ஆம் ஓடுகிறது. அதற்கு நம்மைவிட கூடுதலாக இரண்டு கால்கள் உள்ளன.
இரு, குட்டி!
அது நம்மைவிட வேகமாக இருக்கிறது.
ஆனால் அதன் அம்மா அளவுக்கு வேகமில்லை, அது உதவியுடன் வருகிறது.
துருவ மான் கூட்டம்.
அவை ஒரே இடத்தில் இருந்திருக்கலாம் என நினைக்கிறேன்.
-இப்போது என்ன செய்வது, ஜேன்? -அவற்றிடம் மிதிபடாமல் இருக்க வேண்டும்.
அற்புதம்.
துருவ மான்கள் உண்மையாகவே நகர்ந்துகொண்டே இருக்கின்றன.
அதை ஏன் என்று கண்டுபிடிக்க, அவற்றை எப்படித் திரும்பி வர வைப்பது?
மீண்டும் மறைந்திருப்பதன் மூலம்!
நான் இனி விளையாடப் போவதில்லை.
ஜேன், எங்கே இருக்கிறாய்?
தாத்தா!
ஜேம்ஸ் தாத்தா?
தாத்தா, உங்களைப் பார்த்ததில் மகிழ்ச்சி.
அடடா. ஹலோ, டேவிட்.
ஹலோ,ஜேன்.
இதிலிருந்து வெளிவர கொஞ்சம் நேரம் எடுக்கும்.
இன்று நீங்கள் வேலை செய்யவில்லையா?
இல்லை, நான் பிறகு சமூக கிச்சனில் தன்னார்வலத் தொண்டு செய்கிறேன்.
ஆனால்...
இது சுவையானதாகத் தெரிகிறது.
-எனக்கா? -அனைவருக்கும் செய்துள்ளேன்.
உனக்கும்தான் ஜேன், உனக்குப் பிடித்தால்.
நன்றி, ஆனால் நாங்கள் ஓய்வெடுக்க முடியாது.
நாங்கள் ரங்கிஃபர் டரண்டஸ்ஸை டிராக் செய்துகொண்டிருக்கிறோம்.
அதுதான் துருவ மானின் அறிவியல் பெயர், அது முக்கியமான மிஷன்.
-ஆனால் நான் சாப்பிடுவேன். -நீதான் எப்போதும் சாப்பிடுவாயே.
இந்த, துருவ மான் மிஷன் பற்றி இன்னும் கேட்க விரும்புகிறேன்.
நாம் கொஞ்சம் ஓய்வெடுக்கலாம் என நினைக்கிறேன்.
உங்களால் முடியும் எனத் தெரியும்.
அது கிரேபியர்டா?
ஆம், நாங்கள் அனைவரும் காட்டில் ஒளிந்திருந்தோம்.
சிலர் மறைந்திருந்தோம்.
சிலர் ஸ்னோபால்களை எறிந்தோம்.
வெட்கப்படுகிறேன், கிரேபியர்ட்.
வாருங்கள், உள்ளே போகலாம்.
பிறகு துருவ மான் கூட்டத்துடன் நாங்கள் ஓடினோம்.
துருவ மான் கூட்டத்திடமிருந்து ஓடினோம்.
அவற்றால் கார் வேகத்தில் ஓட முடியும் என்று தெரியுமா?
தெரியும். ஆனால், கொஞ்ச நேரத்திற்குத்தான்.
இதை கற்பனை செய்யுங்கள்: துருவ மான் எங்களுக்குப் பின் வருகின்றன.
எங்கள் முன்னால் உறைந்த ஓடை உள்ளது.
நான் என்ன செய்ய வேண்டும் எனத் தெரிந்திருந்தது.
என்ன செய்தாய்?
ஒன்றுமில்லை. அந்தக் கூட்டம் எங்களை நோக்கி வந்தன.
அவை பறந்தது போல இருந்தது.
ஆனால் அவை ஏன் எப்போதும் நகர்ந்துகொண்டிருக்கின்றன என்பதை இன்னும் கண்டுபிடிக்க வேண்டும்.
ஆம், அவை நீண்ட நேரத்திற்கு ஒரே இடத்தில் இருக்காது.
அது ஒரு மர்மமாக உள்ளது.
அவை உணவு தேடலாம்.
ஒருவேளை, அந்தக் குட்டியை அதன் அம்மா போகச் சொன்ன போது
அதில் உணவு மீதம் இருந்தது.
நம் மிஷனுக்குத் திரும்பலாம், டேவிட்.
அவை உணவு தேடினால், நம்மிடம் நிறைய மீதமுள்ளன.
சரி. இதை சுத்தம் செய்வோம், குழந்தைகளே.
-மதிய உணவுக்கு மீண்டும் நன்றி, அப்பா. -பரவாயில்லை.
நாம் வெளியே சென்றதும், நாம் ஒரு திட்டம் போட வேண்டும்.
அவை அனைத்தையும் ஏன் குப்பையில் போடுகிறீர்கள்?
அதையும்தான்?
ஏனெனில் எனக்கு வயிறு நிரம்பிவிட்டது.
நான் இனிப்பு சாப்பிடுவதற்காக வயிற்றில் இடம் வைத்திருக்கிறேன்.
இனிப்பு இருக்கிறதுதானே?
அதனால்தான் ஒவ்வோர் ஆண்டும் கோடிக்கணக்கான டன் உணவு வீணாகிறது.
என்ன சொல்கிறாய்?
அதாவது மதிய உணவுக்கு நிறைய உணவு எடுத்துக்கொண்டிருந்தால்,
மீதத்தை பிறகு சாப்பிட பேக் செய்யலாம்.
அதேதான்.
ஆனால் நம்மிடம் நிறைய உள்ளன.
கெவின், இவர்களிடம் அந்தக் கதைகளைக் கூறினாயா?
அது...
நீ மறக்கவில்லைதானே?
கதைகளா? என்ன கதைகள், அன்பே?
தூங்கும்போது நீங்கள் வாசித்துக்காட்டும் கதைகள் போலவா?
அப்பா, இதைப் பற்றி பிறகு பேசலாமா?
ஆம், அதாவது இதைப் பற்றி நாம் பேசப் போவதில்லை.
நாம் துருவ மான்களைத் தேடப் போக வேண்டும்.
ஆனால் இனிப்பு பற்றிக் கேட்டதற்கு இன்னும் பதில் வரவில்லை.
துருவ மான், டேவிட்.
மதிய உணவுக்கு நன்றி, ஜேம்ஸ் தாத்தா.
அது நன்றாக இருந்தது. சாலட் கூட.
பரவாயில்லை.
கவனமாக இருங்கள். அவை நம்மைப் பார்க்கக் கூடாது, இல்லையெனில் ஓடிவிடும்.
ஒன்றுமில்லை.
தொடர்ந்து தேடுவோம்.
இங்கேயும் துருவ மான் இல்லை.
என் தாத்தா கதைகள் பற்றிக் கூறியதற்கு என்ன நினைக்கிறாய்?
தெரியவில்லை. அவரிடம் ஏன் கேட்கவில்லை?
ஏனெனில் அப்பா அதைப் பற்றி கொஞ்சம் விசித்திரமாக இருந்தார்.
துருவ மான்.
ஐயோ மீண்டுமா.
நாம் அவற்றைப் பின்தொடர வேண்டும். வா.
என் அறையில் சென்று விளையாடலாமா?
யாருக்காவது காஃபி வேண்டுமா?
தண்ணீர்?
நான் மில்லியுடன் விளையாடப் போகிறேன்.
நான் கொஞ்சம் தனியாக இருக்க வேண்டும்.
அவை ஓடுகின்றன.
எங்கே போகிறீர்கள், தாத்தா?
நான் கொஞ்சம் சீக்கிரமாக சமூக கிச்சனுக்குச் செல்லலாம் என நினைத்தேன்.
உங்கள் துருவ மானைக் கண்டுபிடித்தீர்களா?
மீண்டும் தொலைத்துவிட்டோம்.
நாங்கள் தொடர்ந்து ஒளிந்துதான் பார்க்கிறோம், ஆனால் அவை பார்த்துவிட்டு ஓடுகின்றன.
எங்களுக்கு புதிய திட்டம் தேவை.
எதுவும் யோசனைகள் உள்ளதா, தாத்தா?
சில யோசனைகள் உள்ளன.
நம் முன்னோர்களுடனும் குடும்பத்துடனும் துருவ மான்களுக்கு நெருங்கிய
தொடர்பு இருப்பது உங்களுக்குத் தெரியுமா?
தத்தெடுத்தாலும் அவர்கள் என் குடும்பமா?
குடும்பம் குடும்பம்தான், அது எப்படி இருந்தாலும்.
நீ பிறந்த குடும்பத்துடனும் முன்னோர்களுடனும் உனக்கு தொடர்பு உள்ளது, மேலும்
எங்கள் குடும்பத்துடனும் முன்னோர்களுடனும் உனக்கு தொடர்பு உள்ளது. சரியா?
சரி.
நம் குடும்பம் டெனெ.
டெனெ என்றால் என்ன?
டெனெ என்பது துருவ மான்கள் வசித்த பகுதியின் பூர்வக்குடிகளில் ஒன்று.
இன்னொரு கேள்வி.
பூர்வக்குடி என்றால் என்ன?
ஓரிடத்தில் முதலில் வசிக்கும் நபர், அங்கே பிறர் வசிக்கும் முன்பே
வசிப்பவர்கள், தங்களுக்கென ஒரு வாழ்க்கை முறையைக் கொண்டிருப்பவர்கள்.
இப்போது என்னுடன் வாருங்கள்.
உன் அப்பா சிறுவனாக இருந்தபோது இந்தக் கதையைக் கூறுவேன்.
அது நீண்ட காலத்திற்கு முன் தொடங்கியது,
உலகம் புதிதாக இருந்தபோது.
அப்போது, மக்களிடம் மின்சாரம்,
குழாய்த் தண்ணீர் மற்றும் அபார்ட்மெண்டுகள் போன்றவை இல்லை.
காட்டில் இருக்கும் எல்லா விலங்குகளையும் போல,
அவர்களை உயிருடனும் நன்றாகவும் வைத்திருக்க, அவர்கள் நிலத்துடனான
உறவைச் சார்ந்திருந்தனர்.
ஆனால் அவர்கள் உயிர் பிழைத்திருக்க கடினமாக உழைக்க வேண்டியிருந்தது.
டெனெ நம் மக்களுக்கு நீண்ட எதிர்காலம் இருப்பதை உறுதிசெய்ய விரும்பியது.
அதனால் அவர்களுக்கும், அந்த நிலத்தையும் காட்டையும் பகிர்ந்துகொள்ளும்
விலங்குகளுக்கும் இடையே சந்திப்பை ஏற்பாடு செய்தனர்.
நம் மக்கள், “வரப் போகும் காலங்களில்
எங்கள் குடும்பம் உங்களுடன் சேர்ந்து
வசிப்பதை உறுதிசெய்வது?” என்று கேட்டனர்.
துருவ மான்கள், “மனிதர்களும் விலங்குகளும்
ஆரோக்கியமாக இருக்க, நிலத்தைப் பராமரிக்க
நாம் ஒன்றாகப் பணியாற்ற வேண்டும்” என்று பதிலளித்தன.
நீங்கள் கதகதப்பாக இருக்க எங்கள் ரோமங்களையும்
தேவையான கருவிகளைச் செய்ய கொம்புகளையும் பயன்படுத்தலாம்,
ஆனால் உங்களுக்குத் தேவையானதற்கு அதிகமாக எடுக்காமல் இருப்பதன் மூலம்
மரியாதையைக் கடைப்பிடிக்க வேண்டும்.
எதுவும் வீணாகக் கூடாது.
உங்களுடன் நாங்கள் நிலத்தைப் பகிர்ந்துகொள்வது போல,
உங்களைச் சுற்றியுள்ளவர்களுடனும் பகிர்ந்துகொள்வதை நினைவில் வைத்துக்கொள்ள வேண்டும்.
உங்களிடம் அதிகமாக இருப்பதை, குறைவாக இருப்பவர்களிடம் கொடுக்க வேண்டும்.
நிலத்தை எப்படிப் பராமரிக்க வேண்டும் என்பதையும்
உங்கள் குழந்தைகளுடன் பகிர வேண்டும்,
அப்போதுதான் அவர்கள் அடுத்து வருபவர்களுடன் பகிர முடியும்.”
அறிவை அடுத்த தலைமுறையினருடன்
பகிர்வது என்பது அனைவருக்குமான பொறுப்பாகும்.
ஆனால் பல ஆண்டுகளுக்குப் பிறகு,
டெனெ மட்டுமின்றி நிறைய பேர்
அந்த நிலத்தில் வசிக்கத் தொடங்கினர்.
காடுகள் தொந்தரவு செய்யப்படும்போது, அங்கு வசிக்கும் விலங்குகளுக்கும் அது நிகழும்.
இன்று வரை, டெனெ சமூகத்தினர் துருவ மான்களைப் பாதுகாக்க, கடினமாக உழைக்கின்றனர்.
துருவ மான்கள் நமக்காக உழைத்தது போல.
இந்தக் கதையை ஏன் என்னிடம் கூறவில்லை, அப்பா?
நான் அதை மறந்துவிட்டேன் என நினைக்கிறேன்.
நான் உன் வயதில் இருந்தபோது, இந்தத் துருவ மான் கதை போல, பல முக்கியமான
கதைகளை உன் தாத்தா கூறியுள்ளார்.
மற்ற கதைகள் நினைவுள்ளனவா?
நினைவுள்ளது என நினைக்கிறேன். தாத்தாவுடைய உதவி இருந்தால் நினைவுக்கு வரலாம்?
நான் அதை விரும்புவேன்.
நானும் அவற்றைக் கேட்கலாமா?
கண்டிப்பாக.
அந்தக் கதையில் வருவது போல, அவை வசிக்கும் காடுகளை அழிப்பதால்தான்
அவை நகர்ந்துகொண்டே இருக்கின்றனவா?
அவற்றின் வீடுகளை இழப்பது, துருவ மான்கள் அழிவதற்கான காரணங்களில் ஒன்று,
ஆனால் அதனால்தான் அவை ஒரே இடத்தில் இருப்பதில்லை என்று எப்படி நிரூபிப்பது?
அவை பாதுகாப்பாக உணரும் இடத்திற்கு அவற்றை வர வைத்தால் என்ன?
உணவு, மரங்கள் மற்றும் அவை வீட்டை உருவாக்கத் தேவையான அனைத்தும் இருக்கும் இடம்.
உங்கள் மூவரிடமும் நல்ல திட்டம் இருப்பதாகத் தெரிகிறது.
அதைத் தொடங்குங்கள்.
முதல் படி, துருவ மானைக் கண்டுபிடிப்பது.
சரி.
-பை, ஜேம்ஸ் தாத்தா. -மதிய உணவுக்கு நன்றி.
அதோ.
இப்போது பாதுகாப்பான இடம் தேவை.
எனக்கு அந்த இடம் தெரியும்.
துருவ மானை அங்கே வர வைக்கும் வழியும் நமக்குத் தேவை.
அங்கேதான் நீ மீதம் வைத்த உணவு உதவப் போகிறது.
டேவிட், பொறி கிடைத்துவிட்டது. துருவ மானைப் பார்க்க முடிகிறதா?
ஆம்.
ஆனால் அவை போகின்றன, ஜேன்.
சீக்கிரம்! அவை போகின்றன.
டேவிட்?
இந்தப் பக்கம்.
நான் சிக்கிக்கொண்டேன். என்னால் அவற்றைப் பின்தொடர முடியாது.
உன்னால் அவற்றை நெருங்கி இந்த மீதமுள்ள உணவின் மூலம் துருவ மான்களை இங்கே வர வைக்க முடியுமா?
அவற்றை இங்கே வரவை, கிரேபியர்ட். மற்றதை நான் பார்த்துக்கொள்கிறேன்.
என்னால் வெளியே வர முடியவில்லை. துருவ மான்கள் போகின்றன!
அப்படித்தான்! கிரேபியர்ட், நீ வெற்றிகரமாகச் செய்கிறாய்!
அவை இந்தப் பக்கம் வருகின்றன.
அவை என்னை நோக்கி வருகின்றன.
உன்னை துருவ மான் தாக்கிவிட்டது போலத் தெரிகிறது.
புரிகிறதா? தாக்கிவிட்டதா?
நன்றாக இருக்கிறாயா, கிரேபியர்ட்?
ஜேன், அவை உன் பக்கமாக வருகின்றன.
வந்துவிட்டன. துருவ மான்கள் தின்றுகொண்டே பாதுகாப்பான இடத்திற்கு வந்துள்ளன.
உண்மையில், கொறித்துக்கொண்டே வந்துள்ளன.
அவை ஒவ்வொரு பகுதியிலும் கொஞ்சம்தான் கடித்துள்ளன.
அவை ஏன் முழுதாகச் சாப்பிடவில்லை என யோசிக்கிறேன்.
எனக்குத் தெரியவில்லை, ஆனால் அவை இப்போது போகாது என நம்புகிறேன்.
அவை அழகாக உள்ளன.
இரு! வேண்டாம்...
போகாதே.
ஜேன். இங்கே.
-துருவ மான்கள் எங்கே? -போய்விட்டன.
அவை ஏன் நகர்ந்துகொண்டே இருக்கின்றன என்று இன்னும் நமக்குத் தெரியவில்லை.
நாம் அதைக் கண்டுபிடிப்போம்.
அவை மீதம் வைக்குமளவுக்குக் கனிவாக இருந்துள்ளன.
உன் தாத்தாவின் கதை போல. பகிர்ந்துகொள்வது.
அதை நான் பார்க்கலாமா?
”நாம் இன்று எடுக்கும் இந்த முடிவு எப்படி எதிர்கால மக்களுக்கு தாக்கத்தை ஏற்படுத்தும்?”
-ஜேன் குட்டாலா? -ஆம்.
இது துருவ மான்கள் டெனெவிடம் கூறியது போல,
நிலத்திலிருந்து தேவையானதை மட்டும் எடுத்துக்கொள்வது. அதிகமாக இல்லை.
அப்போது அனைவருமே உயிர் பிழைத்திருக்கலாம்.
சரி.
பார்!
-மீதமிருக்கும் துருவ மான் கூட்டம். -ஒளிந்துகொள்!
மற்ற துருவ மான்கள் மீதம் வைத்ததை அவை உண்கின்றன.
அவற்றுக்குத் தேவையானதை மட்டும் எடுத்துக்கொள்வதால் அவை நகர்ந்துகொண்டே இருக்கின்றன.
அனைவருக்கும் போதுமானதை விட்டுச் செல்கின்றன.
மக்களும் இதைச் செய்ய வேண்டும்.
நாம் கண்டிப்பாகச் செய்ய வேண்டும்.
எனக்கு ஒரு யோசனை.
சமூகக் கிச்சனுக்காக கூடுதல் உணவு, தாத்தா.
இந்த உணவு அனைத்தும் இது தேவையான நிறைய பேருக்கு உணவளிக்கும்.
மஸி சோ,
-அதாவது, “நன்றி.” -பரவாயில்லை, தாத்தா.
எங்களிடம் குக்கீகளும் உள்ளன. ஆனால் ஏனென்று மறந்துவிட்டோம்.
மரியாதை, பகிர்தல் மற்றும்...
பொறுப்பு.
தூங்கும்போது அந்தக் கதையை உங்களுக்குக் கூறுகிறேன்.
அதன்பிறகு, உங்கள் இருவரிடமும் கூற் என்னிடம் நிறைய கதைகள் உள்ளன.
உன்னிடமும்தான்.
எனக்கு? அதில் நிறைய விலங்குக் கதைகள் இருக்கும் என நம்புகிறேன்.
சில கதைகள் உள்ளன.
நரிகள் பற்றிய கதையைக் கேட்கும் வரை காத்திரு.
டெனெ கதையை நிறைய பேர் கேட்டால், அது துருவ மான்களுக்கு உதவுமா?
கதைகள் கூறுவது அந்த அறிவை உயிருடன் வைத்திருக்கும்.
மக்கள் துருவ மான்கள் பற்றித் தெரிந்துகொண்டால்,
அவர்கள் நிலத்திலிருந்து எடுத்துக்கொள்வது பற்றி கவனமாக இருப்பார்கள்.
புரிந்தது, தாத்தா.
எனக்கும்தான்.
அது கண்டிப்பாக உதவும்.
-தயாரா, அப்பா? நான் உங்களைக் கூட்டிச் செல்கிறேன். -நன்றி.
நம்மால் விலங்குகளிடம் இருந்து நிறைய கற்றுக்கொள்ள முடியும்.
நாம் கற்றுக்கொள்ளும் அனைத்தையும் நாம் பகிர வேண்டும்,
அப்போதுதான், ஒரே தவறை நாம் மீண்டும் மீண்டும் செய்ய மாட்டோம்.
கிரேபியர்ட்!
துருவ மான்களைக் காப்பாற்ற உதவுங்கள்.
-டேவிட்! டேவிட், எங்கே இருக்கிறாய்? -இதோ வந்துவிடுகிறேன்.
என்ன சாப்பிடுகிறாய்?
மீதமிருக்கும் உணவு. அவை இப்போது சாப்பிட இன்னும் சுவையாக உள்ளன.
எனக்கும் கொஞ்சம் வை. நான் துருவ மான் காப்பாளரான ஸ்டார் கூச்சியேவுடன் பேசிவிட்டு வருகிறேன்.
இதோ வந்துவிட்டார்.
ஹாய், ஸ்டார்.
ஹாய், ஜேன். ஹாய், டேவிட்.
உன் வாய் பிசியாக உள்ளது போலத் தெரிகிறது.
அவையா?
அவை ஆண் துருவ மானின் கொம்புகள்.
ஆண் துருவ மான்கள் கொம்புகளை உதிர்க்கும்போது ஏன் பெண் துருவ மான்களும் உதிர்ப்பதில்லை?
பெண் துருவ மான்கள் பனிக் காலத்தில் கொம்புகளை வைத்திருக்கும், ஏனெனில் அவை கர்ப்பமாக
இருக்கும்போது தங்கள் உணவுகளைப் பாதுகாக்க, பிற துருவ மான்களிடம் தன் வலிமையை காட்ட வேண்டும்.
அருமை. மன்னிக்கவும், நாங்கள் துருவ மான் கூட்டத்தைத் துரத்தியதில் எனக்குப் பசித்தது.
அவை நிறைய நகர்ந்துகொண்டே இருக்கின்றன.
அவை ஏன் எப்போதும் நகர்ந்துகொண்டே இருக்கின்றன என்று தெரிந்துகொள்ள முயன்றோம்.
என்ன கண்டுபிடித்தீர்கள்?
அவை ஓரிடத்திலிருந்து தங்களுக்குத் தேவையனாதை மட்டும் எடுத்துக்கொண்டு,
மீதத்தை பிறகு சாப்பிடவோ மற்ற துருவ மான்களுக்கோ விட்டுச் செல்கின்றன.
சரியாகக் கூறினாய்.
சில துருவ மான் கூட்டங்கள் வெப்பநிலைகளுக்கேற்ப நகரும், சில கூட்டங்கள்
வெவ்வேறு உணவுகளைத் தேடி நகரும்.
நீங்கள் துருவ மான்களுடன் எங்கே பணியாற்றினீர்கள்?
கிளின்சி-ஸா துருவ மான் மகப்பேறு நிலையம் இருக்கும் இந்தப் பகுதியில்.
மகப்பேறு நிலையம் என்றால் என்ன?
அது அது மிகப்பெரிய, வேலியால் அடைக்கப்பட்ட பகுதி.
நாங்கள் காட்டிலிருந்து கர்ப்பமாக இருக்கும் துருவ மான்களைக் கொண்டு வருவோம்.
அந்த விதத்தில், அவை பாதுகாப்பாக குட்டிகளை ஈன்றெடுக்கும்.
பிறகு அவற்றை மீண்டும் காட்டில் விடுவோம்.
-அவற்றை ஏன் பாதுகாக்க வேண்டும்? -அவை மலைகளில் இருக்கும்போது
மிகவும் சிறிதாக இருப்பதால், வேட்டை மிருகங்கள் அவற்றை எளிதாகத் தாக்கும்.
-அந்த இடத்தில் அவை பாதுகாப்பாக இருக்கும். -நீங்கள் அவற்றுக்கு உணவூட்டுவீர்களா?
-ஆம். -நீங்கள் மிகவும் அதிர்ஷ்டசாலி.
நீங்கள் ஏன் துருவ மான்களுக்கு உதவ முடிவெடுத்தீர்கள்?
பல ஆண்டுகளுக்கு முன், எங்கள் சமூகங்களில் இருக்கும் மூத்தோர்கள்
துருவ மான்களின் எண்ணிக்கை குறைவதால், அவற்றை வேட்டையாடுவதை நிறுத்தும்படி கூறினார்கள்.
நாங்கள் கடமான் இறைச்சி சாப்பிட்டோம், இறைச்சியைக் கழுவவும் வெட்டவும் அம்மாவுக்கு உதவுவேன்.
அதற்கான கடினமான வேலைகள் அனைத்தும் எனக்குத் தெரியும்.
அதைப் பற்றி நான் நினைத்ததே இல்லை.
நிறைய பேர் நினைப்பதில்லை, ஏனெனில் நாம் அவற்றை கடையில் வாங்குவோம், சரியா?
ஆனால் அது உங்கள் சமையலறையை அடைவதற்கு முன் அதற்குத் தேவையான கடினமான வேலைகள்
பற்றித் தெரியும்போது, அந்த விலங்குக்கு நீங்கள் நன்றி கூறுவீர்கள்.
அதை வீணடிக்காமல், தேவையானதை மட்டும் எடுத்துக்கொள்வீர்கள்.
சரியாகக் கூறினாய், டேவிட்.
துருவ மான்கள் ஏன் குறைவாக உள்ளன?
இங்கே பாருங்கள்? துருவ மான்களுக்கான மிகப்பெரிய அச்சுறுத்தல், காடுகளை அழிப்பதுதான்.
நாம் இயற்கையின் சமநிலைகளை அழிக்கிறோம்.
நம்மால் சமநிலைகளை மீண்டும் கொண்டுவரவும் உதவ முடியும்.
துருவ மான்கள் போலவே, நாமும் ஓர் உயிரினம் என்று நினைவில்கொள்வது முக்கியமானது.
நாம் மனித இனம், நாம் ஒன்றாக வேலை செய்ய வேண்டும்.
உதவுவதற்கு நாங்கள் என்ன செய்யலாம்?
இன்று நீங்கள் கற்றுக்கொண்டதைப் பகிர்வதே சிறந்த தொடக்கம்தான்.
கழிவுகளைக் குறையுங்கள்.
உங்கள் பெற்றோர் அல்லது பாதுகாவலரிடம் பேசுங்கள்,
உங்கள் குப்பைகள் கொட்டும் உள்ளூர்ப் பகுதிக்குச் செல்லுங்கள்.
இந்தக் கழிவுகளால் நம் சுற்றுச்சூழல் வெகுவாகப் பாதிக்கப்படுகின்றன.
அது துருவ மான்கள் மற்றும் நாம் உட்பட பிற உயிரினங்களின் வாழ்விடங்களைப் பாதிக்கின்றன.
அவ்வளவு குப்பையைப் பார்க்கும்போது, அதில் இன்னும் சேர்க்கக் கூடாது எனத் தோன்றுகிறது.
நான் இதுவரை குப்பை கொட்டுமிடத்தைப் பார்த்ததில்லை. அது நாற்றமடிக்கும் என நினைக்கிறேன்.
சரியாகத்தான் சொல்கிறாய். நானும் பார்த்ததில்லை.
இன்று எங்களிடம் துருவ மான்கள் பற்றிப் பேசியதற்கு நன்றி, ஸ்டார்.
நன்றி. உங்கள் இருவரையும் சந்தித்ததில் எனக்கு மகிழ்ச்சி.
-பை, ஸ்டார். -பிறகு பார்க்கலாம்.
நீ சீக்கிரம் வர வேண்டும், ஜேன். விரைவிலேயே உணவு காலியாகிவிடும்.
கிட்டத்தட்ட இது காலியாகிவிட்டது.
ஜார்ஜ் பிளாண்டினால் ஈர்க்கப்பட்டது (1923-2008), டெனே தேசம்
தமிழாக்கம் நரேஷ் குமார் ராமலிங்கம்